[{"text_idx": "#000000", "text": "Bryn Williams: Cyngor y cogydd"}, {"text_idx": "#000001", "text": "Wrth i nifer o bobl ifanc ystyried eu dyfodol ar o\u0302l derbyn eu canlyniadau TGAU yr wythnos diwethaf, fe ofynnodd Cymru Fyw i'r cogydd Bryn Williams rannu ychydig o gyngor am sut mae wedi cael gymaint o lwyddiant yn ei faes:"}, {"text_idx": "#000002", "text": "Pa mor hen oeddet ti'n penderfynu dod yn gogydd, a wnes di ystyried unrhyw yrfa arall?"}, {"text_idx": "#000003", "text": "Nes i weithio ym mecws Alwyn Thomas yn Ninbych rhwng pan o'n i'n 12 ac 17, ond yn 16 nes i benderfynu mod i isio bod yn gogydd."}, {"text_idx": "#000004", "text": "Doedd dim byd arall wedi croesi fy meddwl, cogydd oeddwn i isio bod."}, {"text_idx": "#000006", "text": "Mae'n gwestiwn anodd i ateb. Dwi wastad isio bod y gorau ym mhopeth dwi'n ei wneud - hyd yn oed wrth nofio neu chwarae pe\u0302l-droed - dwi isio ennill bob tro! Mae'r un peth yn wir efo bod yn gogydd."}, {"text_idx": "#000009", "text": "Pa gyngor sydd gen ti i berson ifanc sydd eisiau dilyn gyrfa fel cogydd?"}, {"text_idx": "#000010", "text": "Y cam cyntaf yw penderfynu pa fath o gogydd wyt ti isio bod drwy drio mathau gwahanol o goginio, a gweld be ti'n ei fwynhau. Nes i drio gweithio mewn gwesty am 6 mis, ond do'n i ddim yn ei hoffi o gwbl."}, {"text_idx": "#000011", "text": "O'r profiad yna nes i ddysgu mod i ddim isio gweithio mewn gwesty, a mod i isio bod yn gogydd mewn bwyty."}, {"text_idx": "#000016", "text": "Beth gall y diwydiant arlwyo ei wneud i gynnig mwy o gymorth i bobl ifanc sydd eisiau bod yn gogyddion?"}, {"text_idx": "#000017", "text": "Mae'n bwysig bod ysgolion yn dysgu coginio. Drwy wneud hynny, mae plant yn cael profiadau gwahanol ac yn gweld drostyn nhw eu hunain os ydyn nhw'n ei fwynhau."}, {"text_idx": "#000019", "text": "Fe dylai pob ysgol gynnal gwersi coginio. Mae o'n sgil bywyd, ac mae angen dysgu am goginio iach, beth sy'n tyfu mewn tymor, o ble mae'r bwyd yn dod ac yn y blaen."}, {"text_idx": "#000023", "text": "Heddlu 'wedi colli cyfle' cyn i ddyn ladd ei hun"}]